આ પછી બપોરે 3 વાગ્યાની આસપાસ તે થરા જઇ રૂણી ગામના લોકો જોડે મુલાકાત કરશે. સાથે જ અહીંના જૈન ઉપાશ્રય ખાતે આસપાસના 30 જેટલા ગામના લોકો જોડે સંવાદ કરશે. ઉલ્લેખનીય છે કે બેંગ્લોરમાં જે રીતે કોંગ્રેસના ધારાસભ્યોને રાખવામાં આવ્યા છે અને જે રીતે ગુજરાતમાં રાજ્યસભાની ચૂંટણીના કારણે રાજકારણ ગરમાયું છે તે જોતા રાહુલ ગાંધીની આ મુલાકાત ખુબ જ મહત્વપૂર્ણ સાબિત થશે. ત્યારે જોવાનું તે રહ્યું કે રાહુલ ગાંધીની આ મુલાકાતથી કોંગ્રેસને કોઇ લાભ મળે છે કે કેમ? કારણ કે હાલ તો પૂર પછી કોંગ્રેસ ધારાસભ્યોની ગેરહાજરી લોકોને ખૂંચી રહી છે.